section_heading: Sličnosti
paragraph_text: Grabov djed mijenja boju mesa od slabocrvenkaste do plave pa do crne. Jestiv brezov djed (lat. Leccinum scabrum) ima promjenjivu boju klobuka i dosta sliči grabovom djedu, ali raste isključivo ispod breza i meso na prerezu ne mijenja boju. Postoji još čitav niz vrlo sličnih gljiva koje mijenjaju boju mesa, ali je sretna okolnost da su sve jestive i da nema nikakvih opasnosti od zamjene s otrovnim gljivama.<ref> Romano Božac: "Gljive – morfologija, sistematika, toksikologija", Školska knjiga Zagreb, Grafički zavod Hrvatske, 1993.